[ca] En el context actual, la sostenibilitat energètica i la reducció de l'impacte ambiental dels edificis són reptes fonamentals en la lluita contra el canvi climàtic. Els edificis consumeixen una part significativa de l'energia global i contribueixen de manera notable a les emissions de gasos amb efecte d'hivernacle. Per aquest motiu, la recerca de solucions innovadores per a la seva eficiència energètica és crucial. Entre les diferents estratègies possibles, la integració de fonts d'energia renovable en l'entorn construït ha guanyat rellevància, i l'energia eòlica es presenta com una opció amb un gran potencial. Aquest treball sorgeix de la voluntat d'explorar la viabilitat d'implementar sistemes de generació eòlica a l'edifici de l'EETAC, amb l'objectiu de convertir-lo en un espai més autosuficient i sostenible. Aprofitant les característiques del vent a la zona, es planteja un estudi aerodinàmic basat en simulacions de dinàmica de fluids computacional (CFD). S'ha desenvolupat un model computacional utilitzant el programa OpenFOAM, aplicant el mètode LES per analitzar els patrons de flux i identificar les zones amb major potencial eòlic. Els resultats mostren que les vores d'atac de l'edifici, especialment a 2-3 metres sobre el terrat, presenten velocitats del vent que poden duplicar la velocitat del flux lliure, indicant un bon potencial per a la generació d'energia. Tot i així, es destaquen limitacions en el modelatge i la qualitat de la malla, que han afectat la precisió dels resultats. Per aquest motiu, es recomana aprofundir en futurs estudis amb models alternatius (com RANS) i considerant factors addicionals com la presència d'edificis propers i variacions en les condicions del vent. Aquest estudi proporciona una base preliminar per a la implementació de tecnologies d'energia renovable en entorns urbans i contribueix als objectius de sostenibilitat de la UPC.

[en] In the present context, energy sustainability and the reduction of the environmental impact of buildings are fundamental challenges in the fight against climate change. Buildings consume a significant part of global energy and contribute significantly to greenhouse gas emissions. For this reason, the search for innovative solutions for their energy efficiency is crucial. Among the different possible strategies, the integration of renewable energy sources into the built environment has gained relevance, and wind energy is presented as an option with great potential. This work arises from the desire to explore the feasibility of implementing wind generation systems in the EETAC building, with the aim of turning it into a more self-sufficient and sustainable space. Taking advantage of the characteristics of the wind in the area, an aerodynamic study based on simulations of computational fluid dynamics (CFD) is proposed. A computational model has been developed using the OpenFOAM program, applying the LES method to analyze flow patterns and identify areas with greater wind potential. The results show that the attack edges of the building, especially 2-3 meters above the roof, have wind speeds that can double the speed of free flow, indicating good potential for power generation. However, limitations in the modeling and quality of the mesh are highlighted, which have affected the accuracy of the results. For this reason, it is recommended to delve into future studies with alternative models (such as RANS) and considering additional factors such as the presence of nearby buildings and variations in wind conditions. This study provides a preliminary basis for the implementation of renewable energy technologies in urban environments and contributes to the sustainability objectives of the UPC.